rlitschk/wikidir huggingface dataset:
Vo Mangelernäärig reedet mä wenn d Ernäärig nid längt oder falsch zämmegsetzt isch. Bi dr Mangelernäärig underschäidet mä grundsetzlig zwüsche dr Underernäärig und dr Feelernäärig, aber es git au Mischforme, wäge Naarigsmiddelunverdrääglikäite oder konsumierende Chrankhäite, wo d Ernäärig schwer mache. D Underernäärig (kwantitativi Mangelernäärig) isch vor allem in de Entwiggligsländer wit verbräitet. Dr Energiibedarf vo de Mensche wird nid vo dr Naarig deckt. D Underernäärig cha, bsundrigs im Chindesalter, drzue füere, ass die körperligi und gäistigi Entwigglig zeuggblibt (Retardierig), ass schweri Chrankhäite vorchömme (Dystrofii) und dr Mensch im Extremfall stirbt. Die wo betroffe si, liide mäistens under Äiwissmangel, Fettmangel, Vitaminmangel und Mineralstoffmangel. In de Industriiländer chunnt s hüfig zur Underernäärig dur Ässstöörige (Anorexia nervosa, Bulimia nervosa, Orthorexii). Au elteri Mensche, wo elläi lääbe und Paziänte in Alters- und Pflääghäim und Obdachlosi si in Gfoor. D Feelernäärig (kwalitativi Mangelernäärig) bedütet ass e Mensch nit gnueg mit Vitamine und Mineralstoff versorgt wird. Bi Chinder cha s e verzögereti körperligi und gäistigi Entwigglig gee, wo irreparabel cha si. Hüfig ässeLüt, wo sich falsch ernääre, z wenig Obst und Gmües, wo Vitamin din si, Milchbrodukt, wo Calcium din isch, Seefisch, wo Jod don isch und Vollchornbrot, Hülsefrücht und Härdöpfel, wo Ballaststoff enthalte. Bsundrigs bekweemi
Königriich Italie (italienisch Regno d’Italia) isch vo 1861 bis 1946 die amtlichi Bezeichnung vo Italie ksi. Während disem Ziitrum isch de italienischi Staat e zentralistisch organisierti parlamentarischi Monarchii ksi. In d Ziit vom Königriich sind unter anderem d Hochindustrialisierig, soziali Reforme und s Ziitalter vom italienische Faschismus under em Benito Mussolini, wo i de Zweut Wältchrieg gmündet hät, gfalle. D Gründig vo de Monarchii isch im Zug vo de Risorgimentobewegige bassiert, in deren irer Endphase isch mit de Proklamation vom sardinische König Viktor Emanuel II. zum König vo Italie im März 1861 z Turin de ersti italienischi Nationalstaat unter de Herrschaft vom sardinische Huus Savoye entstande. Nach ere liberalere politische Phase isch d Monarchii mit em Istieg i de überseeischi Imperialismus in de zweute Hälfti vom 19. Joohrhundert zunere Grossmacht ufgstige und hät i de 1880er Jahren mehreri Kolonialchrieg in Oschtafrika und 1911 bis 1912 e Chrieg gäge s Osmanische Riich gfüert. Am Afang vom 20. Joohrhundert hät sich s Land vo em unbedütende Agrar- zum stärkste Industrieland vom Mittelmeerruum gwandlet und hät allei vo 1900 bis 1914 drü Wältusstelige (1902, 1906 und 1911) verastaltet. Mit em Uusbruch vom Erste Wältchrieg 1914 hät s Land, trotz em Drübund mit em
Als Königriich Italien gälte historisch: Riichsitalie (872–18. Jh.), es Königriich uf em Gebiet vom hütige Oberitalie Königriich Italie (1805–1814), es Königriich vom Napoleon uf em Gebiet vo Nordostitalie Königriich Italie (1861–1946), e konstitutionell-parlamentareschi Monarchii uf em Gebiet vo de hütige Republik Italie
De RJ-45 oder au LAN-Stecker isch eine vo de wichtigschte Steckverbindige imene LAN-Netzwerk. De RJ-45 Stecker isch i de 70-er Jahre vo «Bell Laboratories America» entwicklet worde. D Bell Laboratories sind en Teil vo de Forschigs- und Entwickligsabteilig vo Alcatel-Lucent in Amerika. Vorteil Es RJ-45 Kabel isch im Vergliich zumene Glasfaserkabel sehr flexibel und belastbar und isch drum für sehr engi Kurve oder Bügige geignet. En andere Vorteil isch, das es sehr billig isch und das mers fascht i jedem Elektronik- bzw. Informatik-Gschäft überchunnt. Nachteil Es RJ-45 Kabel isch um einiges langsamer wenn mers mit ere neuwertigie jedoch au türe Glasfaserleitig (oder au Liechtwelleleiter gnennt) vergliicht. Ebafalls hets kei extrem grossi Riichwiiti und mues schnell vomene sogenannte Repeater erneueret werde, jedoch isch die Riichwiiti vo öppe 100–150 Meter für es chlises Büro oder e Informatik-Abteilig no vollständig uusrichend. Problemtisch wirds erscht ab grössere Netzwerk wie MAN oder WAN. De RJ-45 Stecker wird zemme mit Twisted-Pair-Kabel iigsetzt, und isch für d Verbindig zwüschet mehrere Grät oder Clients imene Netzwerk zueständig. Ebefalls zueständig isch er für de Internetzuegang, zemme mit em Router und em Switch. Commons: RJ-45 Stecker – Sammlig vo Multimediadateie
Malaria (vo latiin. mala aria oder mal’aria ‚schlächti Luft‘, bsundrigs sonigi us Sümpf) – au Sumpffieber, Wäggselfieber oder Chalts Fieber, uf Alemannisch au s chalt Wee – isch e Droopechranket, wo vom äizällige Parasit vo dr Gattig Plasmodium verursacht wird. Früener isch d Malaria au im alemannische Ruum vorchoo, aber sit de Drochelegig vo de Sümpf isch si dört verschwunde. D Chrankhet wird hützudags hauptsächlig in de Droope und Subdroope dur e Stich vom ene wiiblige Schnoogg (Moskito) vo dr Gattig Anopheles überdräit. Usserhalb vo dene Gebiet löse gläägentlig Moskito, wo dur e Luftvercheer iigschleppt wärde, die sogenannti „Flughaafe-Malaria“ us. Alli Persone im dr Umgääbig vo Flughääfe si in Gfoor, z. B. Lüt wo im Flughaafe schaffe oder in dr Nööchi woone. D Chranket cha au dur Bluettransfusione und bi Laborunfäll überdräit wärde und au en Aasteckig vo dr Mueter uf e Fötus isch mööglig, wenn d Plazenta (bsundrigs wääred dr Geburt) verletzt wird. Dr Mensch und d Anopheles-Schnoogge si s äinzige nennenswärte Erreegerreserwuar vo de humanpathogene Plasmodie. Mit Compiutermodäll häi Forscher vo dr University of Washington z Seattle für s Joor 2010 öbbe 1,2 Millione Doodesfäll wägen ere Malariainfekzion usgrächnet uf Grund vo Date vo 1980 bis 2010. Noch
Mit Dood mäint mä dr Zuestand vom ene Lääbewääse, wenn s sini tüpische und wääsentlige Lääbensfunkzioone ändgültig verloore het. Em Übergang vom Lääbe zum Dood säit mä Stärbe, medizinisch Exitus (lat. exitus „Ändi“, „Dood“, äigentlig „Usgang“). Wiso es so schwiirig isch, e Definizioon vom Begriff Dood z gee, wo für alli Lääbewääse gültig isch, cha mä an de Bischbil vom Dood vo Äizäller und Dood vo Süüger gsee. Im Fall vo de Äizäller isch dr Dood äntwääder dur e irrewersible Verlust vo dr Integritäät vo dr Zälle (Lyse) oder wenn si sich nüm cha däile (wil iir Genom zerstöört isch) definiert, im Fall vo de Süüger dur die irrewersibli Desintegrazioon vo Organ, wo für s Lääbe notwändig si wie s Härzkräislaufsüsteem und s zentrale Närvesüsteem (Hirni und Ruggemark), was sinersits usglööst wird, wenn die äinzelne Zälle stärbe. S Stärbe isch e Brozäss und mä cha sälte sääge, wenn genau dr Dood bassiert. Dr Dood isch dr Zuestand vom ene Organismus, wenn s Lääbe ume isch, und sött nid mit em Stärbe und Noochdooderfaarige verwäggslet wärde, won e Däil vom Lääbe si. Philippe Ariès: Geschichte des Todes. 10. Auflage. Dtv, Münche 2002, ISBN 3-423-30169-4. Richard Béliveau, Denis Gingras: Der Tod. Das
S Lääbe isch dr Zuestand, wo alli Lääbewääse gmäinsam häi und wo sä vo dr doote Materie underschäidet. Mä brucht dr Begriff au für alli Lääbewääse zämme im ene abgränzte Gebiet. Äigeschafte vo Lääbewääse si, ass si Stoffsüsteam si, wo vo iirer Umwält abgränzt si und e Stoffwäggsel und Energiiwäggsel häi und eso mit iirer Umwält in ere Wäggselwirkig stöön. Si organisiere und reguliere sich sälber (Homöostase) und pflanze sich furt, das häisst, si chönne sich reproduziere. Si waggse und differenziere sich, wenn sich iiri Zälle oder Gwääb vom ene weniger spezialisierte Zuestand zum ene sterker spezialisierte Zuestand entwiggle. Si si räizbar und chönne chemischi oder füsikalischi Ändrige in iirer Umgääbig woornää. E Süsteem an sich erräicht d Stuefe vom Lääbe nid, wil au umbeläbti Zämmeschlüss vo äinzelne Äihäite zu hööchere Äihäite über meereri Stuefe äwag vorchömme. D Biologii undersuecht und beschribt d Erschiinigsforme vo lääbige Süsteem, iiri Beziejige zuenander und zu iirer Umwält und d Vorgäng, wo in ene bassiere. Doodrzue ghööre dr Usdusch vo Energii und vo Stoff, s Waggse, d Furtpflanzig, d Reakzione uf Verändrige in dr Umwält und d Möglikäite, sich über Kommunikazionsbrozäss z koordiniere. E baar vo dene Merkmol findet mä au bi technische, füsikalische
Dr Härzinfarkt, au Myokardinfarkt, in dr Umgangssprooch Härzschlaag, Härzaafall oder Härzattacke, isch en akuts und lääbensbedrooligs Eräignis as Folg von ere Chranket vom Härz. En Abchürzig, wo in dr Humanmedizin gebrüüchlig isch, isch HI oder AMI (acute myocardial infarction). Es handlet sich um e Durchbluetigsstöörig, wo nid verbii goot, (Ischämie) vo Däil vo dr Härzmuskle ("Myokard") und wird in de mäiste Fäll dur Bluetgrinnsel in ere arteriosklerotisch veränderete Ängstell vom ene Härzchranzgfäss verursacht. Läitsümptoom vom Härzinfarkt isch e Schmärz im Brustberiich, wo blötzlig duet ufdräte, nid furtgoot und mäistens stark isch. Er chunnt vor allem uf dr lingge Site vor und cha in d Aggsle, Ärm, Underchiifer, Rugge und Ooberbuuch usstraale. Er wird vilmol vo Schwäissusbrüch / chaltem Schwäiss, Schlächtsi und mänggisch Chotze begläitet. Bi öbbe 25 Brozänt vo alle Härzinfarkt git s nume chliini oder käini Beschwärde (sog. stumme Infarkt). In dr Akutfaase vom ene Härzinfarkt git s hüfig gföörligi Härzrhütmusstöörige. Au chliineri Infarkt chönne nit sälte über Chammerflimmere zum blötzlige Härzdood füere, öbbe 30 Brozänt vo alle Doodesfäll bi Härzinfarkt bassiere no bevor Läie chönne hälfe oder vor ere medizinische Therapii. D. P. Zipes et al. (Hrsg.): Braunwald's Heart Disease: A Textbook of Cardiovascular Medicine. 7. Uflaag, W.
S Napoleonische Königriich Italie (italienisch Regno d’Italia) isch 1805 nach de Gründig vom französische Kaiserriich als Nachfolgestaat vo de Cisalpinische Republik entstande und hät bis 1814 als Satellitestaat vo disem existiert. Staatsoberhaupt vo dem Staat isch de Napoléon Bonaparte als König ksi. De Staat hät e eigeni Armee, Parlamänt und Währig ka und isch sit em Undergang vom Weströmische Riich de ersti italiänischi Nationalstaat ksi. Erst mit de Gründig vom Königriich Italie 1861 isch wieder en italiänische Nationalstaat entstande. S Königriich hät ab 1810 24 Departements umfasst und hät öppe 6 Millione Iwohner ka. Dipartimento dell'Adda, Hauptstadt: Sondrio Dipartimento dell'Adige, Hauptstadt: Verona Dipartimento dell'Adriatico, Hauptstadt: Venedig Dipartimento dell'Agogna, Hauptstadt: Novara Dipartimento dell'Alto Adige, Hauptstadt: Trient Dipartimento dell'Alto Po, Hauptstadt: Cremona Dipartimento del Bacchiglione, Hauptstadt: Vicenza Dipartimento del Basso Po, Hauptstadt: Ferrara Dipartimento del Brenta, Hauptstadt: Padua Dipartimento del Crostolo, Hauptstadt: Reggio nell’Emilia Dipartimento del Lario, Hauptstadt: Como Dipartimento del Mella, Hauptstadt: Brescia Dipartimento del Metauro, Hauptstadt: Ancona Dipartimento del Mincio, Hauptstadt: Mantua Dipartimento del Musone, Hauptstadt: Macerata Dipartimento dell'Olona, Hauptstadt: Mailand Dipartimento del Panaro, Hauptstadt: Modena Dipartimento di Passariano, Hauptstadt: Udine Dipartimento del Piave, Hauptstadt: Belluno Dipartimento del Reno, Hauptstadt: Bologna Dipartimento del Rubicone, Hauptstadt: Forlì Dipartimento del Serio, Hauptstadt:
De Benito Mussolini , volle Name Benito Amilcare Andrea Mussolini (* 29. Juli 1883 in Dovia di Predappio, Provinz Forlì; † 28. April 1945 in Giulino di Mezzegra, Provinz Como) isch vo 1919 bis 1945 als „Il Duce“ de politischi Füehrer vo de italiänische Faschiste und vo 1922 bis 1943 als Ministerpresidänt a de Spitze vo de Regierig vom Königriich Italie gstande. Er isch usserdäm ziitwiis au Usse- und Inneminister ksi. Als Gründer vo de Italiänische Kampfbünd und de Faschistische Partei, wo 1921 us de Kampfbünd entstande isch, isch de Mussolini 1922 nach em Marsch uf Rom vom italiänische König Viktor Emanuel III. zum Ministerpräsidänt ernännt worde und hät ab 1925 e faschistischi Diktatur errichtet und die andere politische Parteie 1928 verbote. Ab 1936 hät er sich em nationalsozialistische Dütsche Riich aglehnt und isch 1938 zum Oberbefählshaber vo de Königlich-Italiänische Armee worde. Im Juni 1940 isch Italie a de Site vo Dütschland i de Zweite Wältchrieg iträte. S Land isch aber militärisch und wirtschaftlich nöd druf vorbereitet ksi und hät ab 1941 ei empfindlichi Niiderlag nach de andere erlitte. Ab 1942 hät sich d Lag zuegspitzt und s faschistische Regime isch 1943 gstürzt worde. Drufabe isch de Mussolini verhaftet worde,
Dr Reinhold Ohngemach (* 20. Sebdember 1943 z Stuegert) ischt a deitscher Schauschbiiler. Dr Reinhold Ohngemach ischt em Jôhr 1943 z Stuegert uff d Welt komma. Nôch seira Schuelausbildong hôt’r zerscht amôl a Lehr zom Landvormesser gmacht ond dô drnôch sein Wehrdinscht bei dr Bundeswehr abgleischdet. Wia der rom gwäa ischt, hôt’r sein Lebensondrhalt durch d Ausiabong vo vorschiidene Beruaf vordeant. So hôt’r zom Beischbiil a Zeitlang als Bademoischder ond als Laschtwagafahrer gschaffet. Em Alder vo 22 Jôhr schließlich hôt der Môô en seira Hoimetstadt bei-ra privada Schauschbiil-Schuel a Ausbildong ôôgfanga. Drneaba hôt’r als Bihnaarbeider beim Staatstheader gschaffet, om dui Ausbildong finanziira zo kenna. Als ferdiger Schauschbiiler hôt dr Reinhold Ohngemach 1968 sei erschts Engagement beim Stuegerter Staatstheater kriagt. Deet ischt’r abr bloß mit kloinere Rolla betraut wôrra. De weitre Staziona en seira Theader-Laufbôh send s Theater der Altstadt z Stuegert ond s Stadttheader z Ulm gwäa, gfolgt vo Rolla bei Theader en Esslenga, Düsseldorf, Köln, Dortmund, Castrop-Rauxel ond Recklinghausa. Ab 1995 hôt dr Reinhold Ohngemach bloß noh freiberuaflich gschaffet. So ischt’r beischbiilsweis oft als Gascht bei de Stuegerter Schauschbiil-Bihna (= Altes Schauschbiilhaus ond Komödie em Marquardt) ufftredda. Emmer amôl wiider hôt’r au – uff dr Bihne ond em Film
D Fuessball-Wältmeisterschaft 1934, ital. Campionato Mondiale Di Calcio, isch die Zweiti ksi und hät vom 27. Mai bis zum 10. Juni 1934 im Königriich Italie und demit erstmals in Europa stattgfunde. D WM isch wäge de propagandistische Werbig für de Faschismus, ähnlich wie bim Hitler die Olympische Sommerspiil 1936, und de Siig vo Italie für vili es inszenierts Spektakel ksi, wo em Benito Mussolini sini Popularität enorm gsteigeret hät. Italie hät chönne wie vier Jahr vorhär Uruguay de Heimvorteil nutze und hät sin erste Weltmeistertitel im entscheidende Spiil gäge d Tschechoslowakei chönne hole. Die dütschi Fuessballnationalmanschaft isch Dritte, Österriich Vierte worde. D Schwiz hät s Viertelfinale erreicht. Für d Usrichtig vo de WM 1934 händ sich zunächst Schwede, Spanie und Italie intressiert. Bim Träffe vom Exekutivkomitee vo de FIFA am 14. Oktober 1932 in Züri hät Italie de Zueschlag übercho. Die WM isch i acht Stadie usträge worde. In Florenz, Neapel, Triest und Turin sind eigens dezue neui Stadie erbaut worde. Die Stadie in Mailand und Rom sind umbaut, die in Bologna und Genua sind für d WM renoviert worde. Als Folg vo dem Bauboom hät d Lira massiv a Wert verlore und de Arbeiter händ müsse d Löhn kürzt
Valens chan folgendes bedüte: Valens (364–378), en römische Kaiser Fabius Valens (1. Jh.), en römische Legat Vettius Valens (120–175), en griechische Astronom Iulius Valens Licinianus (250/251), en römische Gegekaiser Valens Thessalonicus (261), en römische Gegekaiser Valerius Valens (316–317), en römische Mitkaiser Valens (Koroplast) (3. Jh.), en griechische Koroplast Ritchie Valens (1941–1959), en US-amerikanische Musiker Anton Valens (* 1964), en niderländische Schriftsteller und Mooler Valens SG, en Ortschaft i de Gmaind Pfäfers, Kanton Sanggalle, Schwiz Valens, e Variante vom Name Valentin
As Chopfwee (Sünonüüm Cephalgii, Kephalgii, Kephalalgii, Zephalgii, Cephalaea) beäichnet mä Schmärze im Beriich vom Chopf. Si chömme vo dr Räizig vo schmärzempfindlige Organ im Chopf (Schädel, de Hirnhüt, Bluetgfääss im Hirni, Närve im Hirni, vom oberste Spinalnärv). Die äigetligi Substanz vom Hirni, won e Däil vom Zentralnärvesüsteem (ZNS) isch, gspüürt käni Schmärze. Chopfwee ghöört näben em Ruggewee zu de hüfigste gsundhäitlige Brobleem: Öbbe vier bis fümf Brozänt vo dr dütsche Bevölkerig häi jeede Daag Chopfwee und öbbe 70 Brozänt liide under Aafäll oder häi chronischs Chopfwee, wo immer wider zruggchunnt. In ere groosse dütsche Studie über 14 Joor häi öbbe 60% vo dene wo gfrogt worde si, gsäit, si häige Chopfwee gha. Vor allem Fraue und Bewooner vo Stedt mit mee as 50'000 Iiwooner liide mee under Chopfwee. Nünzig Brozänt vom Chopfwee ghööre zu de bäide primäre Forme vom Chopfwee, dr Migräne und em Spannigschopfwee, wo au zämme chönne ufdräte. Zu de primäre Forme ghööre au s Cluster-Chopfwee und s Chopfwee, wo mit Medikamänt assoziiert isch. Bim primäre Chopfwee isch dr Schmärz sälber d Chranket. Si Ursach isch immer nonig genau bekannt und mä cha sä dorum au nid immer verhindere. Mit Vorböigig brobiert mä, bekannti Uslöser und Faktore, wo
Gsundhäit isch dr Zuestand, wemm mä gsund isch, das häisst, wenn s äim körperlig und gäistig guet goot und mä kä Chranket het. D Gsundhäit isch e wichdige persönlige und gsellschaftlige Wärt. Iiri Bedütig gseet mä vimlol erst wemm mä chrank oder elter wird. Denn merkt mä wie mä iigschränggt isch, wemm mä nüm gsund isch. Im Allgemäine si d Fraue gsundhäitsbewusster as d Manne. Das cha mä zum Bischbil draa gsee, wie d Lüt bi dr Darmchräbsvorsorg mitmache, nume öbbe 10–15 % vo de Manne aber öbbe 30 % vo de Fraue. Z Dütschland zaalt die gsetzligi Chrankeversicherig jedes Joor für Chräbsvorsorgundersuechige (SGB V §25) für Fraue scho vo zwanzig aa, für Manne erst vo fümfevierzig. Briwilegierti Schichte si gsünder as underbriwilegierti, d Gsundhäitschanse si sozial bedingt. Dr Abstand isch in de letschte zwanzig Joor die ganz Zit gwaggse. D Gsundhäit z fördere und z erhalte brucht relativ chliini finanzielli Middel. D Gsundhäit wider härzstelle, die sogenannti kurativi Medizin, isch im Vergliich seer vil düürer. Aaron Antonovsky: Salutogenese. Zur Entmystifizierung der Gesundheit. DGVT-Verlag, Tübinge 1997. P. Becker: Psychologie der seelischen Gesundheit. Hogrefe, Göttinge 1982. J. Bengel, R. Strittmatter, H. Willmann: Was erhält Menschen gesund? Antonovskys Modell der Salutogenese –
Vorlage:Infobox Chemikalie/Summenformelsuche vorhanden S Nicotin, au Nikotin, isch en Alkaloid, wo vo Natur us in dr Dubakpflanze und in ere chliinere Konzentrazioon au in andere Nachtschattegwäggs vorchunnt. Es macht bis zu fümf Brozänt vo dr Masse vo dr ganze Dubakpflanze us. Es isch 1828 zum erste Mol vom Karl Ludwig Reimann und Christian Wilhelm Posselt isoliert worde, und die häi s noch em Jean Nicot benennt. Die chemischi Struktur vo Nicotin, wo uf zwäi verbundene Ring us Pyridin und Pyrrolidin basiert, isch vom Adolf Pinner und vom Richard Wolffenstein ufklärt worde. S Nicotin het e stereogens Zentrum, es isch chiral. In dr Natur chunnt usschliesslig (S)-Nicotin vor. S Enantiomer (R)-Nicotin het käini pathofüsiologischi Bedütig. Sälte bezäichnet mä Nicotinderiwat as Nicotinoid; mäistens mäint mä drmit die sünthetische Neonicotinoide, wo als Insektizid iigsetzt wärde. Räins Nicotin isch bi Zimmertämpratur e farblosi, öligi Flüssigkäit, wo an dr Luft rasch bruun wird. Es isch e wasserlösligi Base. S Nikotin isch e Gift, wo wenn d Pflanze elter wird in d Bletter wanderet und Schadinsekte und anderi Herbiwore abweert. S Nicotin und d Nicotinoid si starki Insektizid. Wenn dr Mensch Dubak raucht, iischnuuft oder chöit, nimmt er Nicotin uf. Bim Rauche chunnt s noch 10
Chemikalie si Stoff mit ere definierte Zämmesetzig, wo in dr Chemii relewant si. Es cha sich drbii um Räinstoff oder um Stoffgmisch handle. Im ängere Sinn zele drzue alli chemische Verbindige, wo dur chemischi Verfaare im Laboratorium oder industriell härgstellt wärde. Öb öbbis as Chemikalie bezäichnet wird, hängt aber stark vom Kontext ab. zitiert nach Chemikalien. In: Römpp Online. Georg Thieme Verlag, abgrüeft am 25. Juli 2014. Commons: Chemikalie – Sammlig vo Multimediadateie OCP Chemikaliensuche Normdate: GND: 4009833-3
SRF isch en Abchörzig för: s Schweizer Radio und Fernsehen mit de Färnseh-Sänder; SRF 1, SRF zwei, SRF info und de Radio-Sänder; Radio SRF 1, Radio SRF 2 Kultur, Radio SRF 3, Radio SRF 4 News, Radio SRF Virus, Radio SRF Musikwelle es schwärs Rüstfahrzüg bi den öschtrichische Füürwehre Self-Realization Fellowship, e spirituelli Organisazion, wo wältwit aazträffe isch und eren Hoptsitz im kalifornische Los Angeles hät Serum Response Factor, i de Biologii en Transkriptionsfaktor Spitzenrefinanzierungsfazilität, i de Finanzwält d Möglichkait för d Gschäftsbanke i de Eurozoone, sich churzfrischtig Gäld bi de Europäische Zentralbank (EZB) z bschaffe Superconducting Radio Frequency, i de Beschlünigerphysik für e supraleitendi Hochfrequenzbeschlünigertechnik
E Grossmacht bezeichnet en Staat, wo en wesentliche geopolitische und teilwis wirtschaftliche Ifluss uf anderi Staate hät. Witeri Merkmal chönd es starchs Militär (unter anderem mit Atomwaffe (was aber nöd immer so isch) und e gueti Wirtschaft si. I de Gschicht häts vili Grossmächt gä. Im spoote Mittelalter isch es im Mittelmeerruum s Byzantinische Riich und denn au d Republik Venedig ksi. Dänn sind Spanie, Portugal und s Osmanische Riich zu Grossmächt ufgstige. Die iberische Mächt sind dänn aber mit de Koalitionschrieg (1792 bis 1815) nidergange und Frankriich, Grossbritannie, Russland, Österriich und Preusse sind zu Grossmächt ufgstige. Spöter isch no Italie dezuecho. S 20. Joorhundert isch mee und mee vo de USA und dr Sowjetunion dominiert worde. Die beide Staate sind nach em Ändi vom Zweite Wältchrieg (1945) zu Supermächt ufgstige, während Frankriich, s Vereinigte Königriich und Italie schrittwis ihri Kolonie händ müesse ufgä und i de Wältpolitik starch a Bedütig verlore händ. Hüt werdet allgemein Staate als Grossmächt bezeichnet, wo en ständige Sitz im Sicherheitsrot vo de Vereinte Natione händ. Japan und Dütschland, wo bis zum Ändi vom Zweite Wältchrieg Grossmächt ksi sind, beaaspruche hüt wie au Indie und Brasilie e Sitz im Sicherheitsrot, und chönne so als potenzielli
47.5603127.601133Koordinate: 47° 33′ 37,1″ N, 7° 36′ 4,1″ O; CH1903: 612231 / 267746 S Calini-Huus befindet sich an dr Wettstäiallee 42 im Chläibaasel. Es isch äins vo de Baasler Kulturgüeter, wo für d Region vo Bedütig si. S Huus isch 1912/13 vom Richard Calini (1888–1943) baut worde, wo sit 1910 mit em Alfred Widmer und em Emanuel Erlacher z Baasel en Archidekturbüro gha het.. Es het zwäi Stöck und e Walmdach mit Mansarde und isch im Heimetstiil baut. Bsundrigs fallen uf d Lisene oder Pilaster an de Huusegge. Über em Hauptiigang het s e gröössers Ornamänt und nääbedraa en Erker mit drei Fänster. Einfamilienhaus Calini – Basel, Switzerland Biographische Angaben über Calini Biographische Angaben über die Architekten
Dr François Bayrou (* 25. Mai 1951 z Bordères bi Pau, Département Pyrénées-Atlantiques) ìsch a frànzeescher Politiker. Ar ìsch zitter 2007 dr Präsidant vu dr Pàrtei MoDem „Demokràtischa Bewegung“ un zitter Àwril 2014 dr Maire vu Pau (Pyrénées-Atlantiques). Ar ìsch àn mehrera frànzeescha Präsidantschàftswàhla Kàndidàt gsìì: ànna 2002, ànna 2007 un ànna 2012. Dr François Bayrou ìsch dr Suhn vum Calixte Bayrou (1909-1974), a Büür, un vu dr Emma Sarthou (1918-2009). Sina Àhna stàmma àlla üs em Bearn, üsser sina Großmüeter uf dr sitta vu sinera Müeter: dia Großmüeter, d Amélie Dorgan, hàt a irischa Harkunft un ìsch verwàndt mìt em irischa Dìchter Theo Dorgan. Mìt em Àlter vu 6/7 Johr hàt dr François Bayrou a Schwirigkeit ìm Reda bikumma: ar hàt sìch làng müeßa ààstranga fer nìt stottra. Ar hàt klàssischa Literàtür àn dr Universität vu Bordeaux III gstudiart un ar hàt ànna 1974 d Agrégation ìn dam Bereich bstànda. Kurz speeter ìsch si Vàter gstorwa; noh dam hàt'r gliichzittig àls Lehrer gschàfft un ìm Büürahoff vu sinera Müeter ghulfa. Ìm März 1982 ìsch'r ìns Generàlrot vu da Pyrénées-Atlantiques kumma. Viar Johr speeter ìsch'r UDF-Àbgeordneter vu da Pyrénées-Atlantiques worra. Àm 29. März 1993 ìsch'r Minischter fer nàtionàla Bìldung in